पाएं अपने शहर की ताज़ा ख़बरें और फ्री ई-पेपरडाउनलोड करें
उपखंड क्षेत्र में कोरोना संक्रमण तेज गति के साथ फैल रहा है। रविवार को उपखंड मुख्यालय सहित सुरतपुरा ग्राम के 2 लोगों की कोरोना संक्रमण से मौत हो गई। दूसरी तरफ 7 लोगों को गंभीर अवस्था में अंबेडकर भवन स्थित कोविड सेंटर में भर्ती किया गया। कोरोना संक्रमण के कारण कोविड सेंटर में पॉजिटिव मरीजों की संख्या में बढ़ोतरी हो रही है। रविवार को चिकित्सा विभाग की सूची में 36 पॉजिटिव लालसोट क्षेत्र में पाए गए। ऐसे में अब कोरोना पॉजिटिव की संख्या बढ़कर 481 पहुंच गई।दूसरी तरफ, वैक्सीन अभियान 5 दिनों से दवा नहीं मिलने के कारण ठप पड़ा है। वैक्सीन लगवाने के लिए लोग वैक्सीन सेंटरों पर चक्कर काटने को मजबूर हैं। 28 अप्रैल तक 33669 लोगों को पहली डोज व 6059 लोगों को दूसरी डोज लग चुकी है। इसके बाद से दवा समाप्त हो जाने के कारण लोग वैक्सीन लगवाने के लिए भटकने को मजबूर हैं।
1 मई से शुरू हुई 18 वर्ष से अधिक आयु के युवाओं को वैक्सीनेशन के तहत 2 दिनों में किसी भी युवा को वैक्सीन नहीं लगाई जा सकी है। सांसद जसकौर मीणा ने बीसीएमएचओ डॉ.धीरज शर्मा को फोन कर कोरोना संक्रमण व उसकी तैयारियों के संदर्भ में जानकारी ली। बीसीएमएचओ ने सांसद जसकौर मीणा से 100 ऑक्सीजन सिलेंडर की उपलब्धता करवाने, ऑक्सीजन जेनरेशन प्लांट लगवाने, 20 ऑक्सीजन कंसंट्रेटर इंस्ट्रूमेंट तथा इंजेक्शन केंद्र सरकार से उपलब्ध करवाने एवं मंडावरी सीएचसी के लिए एंबुलेंस दिलाए जाने की मांग की। मांग पत्र ऑनलाइन भेजा जिस पर सांसद ने त्वरित कार्यवाही कराए जाने का भरोसा दिलाया।
13 पाजिटिव, वैक्सीनेशन के लिए जा रहे हैं दौसा पापडदा| ग्राम जौंण मिश्रों की ढाणी में अब कोरोना पाजिटिवों की संख्या शनिवार को कुल 33 हो गई। जबकि गत बुधवार से 20 पॉजिटिवों को होम आइसोलेशन में रखा गया है। होम आइसोलेशन वाले मरीज रोज 2 से 5 की संख्या मेेंं बाइकों से इलाज के लिए दौसा जा रहे हैं। इससे कोरोना संक्रमण अधिक फैलने की आशंका है। क्योंकि 60 किलोमीटर के आने-जाने के सफर में दूसरे लोगों को भी संक्रमण का खतरा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn